b'\n_START_ARTICLE_\nMol\xc3\xad de Bojons\n_START_SECTION_\nDescripci\xc3\xb3\n_START_PARAGRAPH_\nAntic mol\xc3\xad convertit en hostal._NEWLINE_Presenta un cos central de planta quadrada amb el carener perpendicular, amb les vessants cap als costats nord i sud._NEWLINE_La fa\xc3\xa7ana de migdia no hi ha cossos annexes a cada costat del principal s\'hi obren diverses finestres i alguna espiera, tamb\xc3\xa9 hi ha un balc\xc3\xb3. Cal remarcar que d\xc3\xb3na a sobre el riu i a l\'extrem de llevant s\'hi adossa un bonic pont de pedra, que avui ha estat substitu\xc3\xaft per una altre._NEWLINE_La fa\xc3\xa7ana de l\'hostal es troba a llevant i en el cos annex amb el carener perpendicular al principal i adossat a l\'extrem esquerre hi ha un portal protegit per un teuladet a dues vessants, dues finestres a la planta i una al primer. En aquest sector s\'hi annexiona un petit cos amb el lavabo. A la resta de l\'edifici hi ha diverses obertures._NEWLINE_L\'estat de conservaci\xc3\xb3 \xc3\xa9s for\xc3\xa7a bo per b\xc3\xa9 que les reformes han desmerescut l\'estructura primitiva.\n_START_SECTION_\nHist\xc3\xb2ria\n_START_PARAGRAPH_\nEl lloc de Boxos (Bojons) el trobem esmentat ja el 937. Antic mol\xc3\xad situat a la riba de la riera Major que pertany a la parr\xc3\xb2quia de Sant Sadurn\xc3\xad d\'Osormort que en principi fou terme de Sant Lloren\xc3\xa7 del Munt o de Cerdans, m\xc3\xa9s tard s\'un\xc3\xad a Espinelves i ara \xc3\xa9s independent._NEWLINE_La not\xc3\xadcia del mol\xc3\xad es troba lligada a la del mas, tamb\xc3\xa9  anomenat Bojons el qual el trobem en els fogatges de la parr\xc3\xb2quia de l\'any 1553, quan habitava el mas un tal "Anthini Boyons"._NEWLINE_En el nomencl\xc3\xa0tor de la prov\xc3\xadncia de Barcelona de l\'any 1860 tenim not\xc3\xadcia de l\'exist\xc3\xa8ncia de "dos f\xc3\xa0bricas de papel de estraza" i d\'un "molino harinero", per\xc3\xb2 no disposem de prou dades per saber quin d\'aquests es correspon amb el Mol\xc3\xad de Bojons.'